 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. decembrī Nr. 764**

(protokols Nr. 26, 27. p.)

**Par pašvaldības kustamās mantas – traktora JUMZ 6L - nosacīto cenu un otrās izsoles noteikumu apstiprināšanu**

Madonas novada pašvaldības dome 2024. gada 26. septembrī pieņēma lēmumu Nr. 591 “Par kustamās mantas traktora JUMZ 6L atsavināšanu” (protokols Nr. 21, 24. p.), ar kuru nolēma atsavināt pašvaldības kustamo mantu – traktoru JUMZ 6L, reģistrācijas Nr. T3396LC, komplektā ar rakšanas iekārtu un frontālo stumšanas lāpstu, pārdodot tos mutiskā izsolē ar augšupejošu soli, noteica nosacīto cenu 2600,00 EUR un izsoles soli 50 EUR.

Uz izsoli 2024. gada 1. novembrī nebija pieteicies neviens pretendents. izsoles nenotika un Pašvaldības īpašuma iznomāšanas un atsavināšanas izsoļu komisija atzina izsoli par nenotikušu.

Publiskas personas mantas atsavināšanas likuma 6. panta otrajā daļa paredzēts, ka atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija. Saņemts pārvaldes vadītāja Aronas, Dzelzavas un Sarkaņu pagastā priekšlikums turpināt traktora atsavināšanu, pārdodot otrajā izsolē un samazinot cenu par 20%.

Publiskas personas mantas atsavināšanas likuma 8. panta sestajā daļā noteikts, ka kustamās mantas nosacīto cenu apstiprina institūcija, kura saskaņā ar šā likuma [6. panta](https://likumi.lv/ta/id/68490#p6) nosacījumiem ir tiesīga atļaut attiecīgās mantas atsavināšanu. Ievērojot Publiskas personas mantas atsavināšanas likuma 10. panta pirmajā daļā noteikto, izsoles noteikumus apstiprina atvasinātas publiskas personas lēmējinstitūcija. Publiskas personas mantas atsavināšanas likuma 32. panta pirmās daļas 1. punktā paredzēts, ja nekustamā īpašuma pirmajā izsolē neviens nav pārsolījis izsoles sākumcenu, var rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu ([9. pants](https://likumi.lv/ta/id/68490#p9)), var pazemināt izsoles sākumcenu ne vairāk kā par 20 procentiem. Šis nosacījums piemērojams arī attiecībā uz kustamo mantu

Pašvaldību likuma 10. panta pirmās daļas 17. punkta nosacījums paredz pašvaldības domes kompetenci noteikt kārtību, kādā veicami darījumi ar pašvaldības kustamo mantu.

Pamatojoties uz Publiskas personas mantas atsavināšanas likuma 6. panta otro daļu, 9. panta otro daļu, 10. panta pirmo daļu, Pašvaldību likuma 10. panta pirmās daļas 17. punktu, ņemot vērā 11.12.2024. Uzņēmējdarbības, teritoriālo un vides jautājumu komitejas 17.12.2024. Finanšu un attīstības komitejas atzinumus, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Noteikt pašvaldības kustamās mantas – traktora JUMZ 6L, reģistrācijas Nr. T3396LC, komplektā ar rakšanas iekārtu un frontālo stumšanas lāpstu – otrās izsoles nosacīto cenu 2100 EUR, izsoles solis 50 EUR.
2. Apstiprināt pašvaldības kustamās mantas - traktora JUMZ 6L, reģistrācijas Nr. T3396LC, komplektā ar rakšanas iekārtu un frontālo stumšanas lāpstu, otrās izsoles noteikumus (izsoles noteikumi pielikumā).
3. Uzdot Pašvaldības īpašuma iznomāšanas un atsavināšanas izsoļu komisijai organizēt kustamās mantas izsoli, nosakot arī izsoles datumu un laiku.
4. Kontroli par lēmuma izpildi uzdot pašvaldības izpilddirektoram U. Fjodorovam.

Domes priekšsēdētājs A. Lungevičs

*Kalniņš 28308227*

*Melle 27307570*